
Grozījumi Publisko iepirkumu likumā 
Izdarīt Publisko iepirkumu likumā (Latvijas Vēstnesis, 2016, 254. nr.; 2018, 89., 196. nr.; 2019, 41., 45., 253. nr.; 2020, 84.C nr.; 2021, 176.A nr.; 2022, 52., 69. nr.; 2023, 62., 199.A nr.; 2024, 107., 227. nr.) šādus grozījumus:
1. Papildināt 3. panta pirmo daļu ar 3.1 punktu šādā redakcijā:
· 
· "31) šādiem zvērinātu advokātu juridiskajiem pakalpojumiem:
· a) pasūtītāja juridisku pārstāvību Eiropas Savienības dalībvalstī, valstī, kas nav Eiropas Savienības dalībvalsts, vai starptautiskā šķīrējtiesas vai samierināšanas instancē notiekošā šķīrējtiesā vai samierināšanā,
· b) pasūtītāja juridisku pārstāvību Eiropas Savienības dalībvalsts vai valsts, kas nav Eiropas Savienības dalībvalsts, tiesā vai iestādē vai starptautiskā tiesā vai iestādē notiekošā tiesvedībā,
· c) juridiskajām konsultācijām, ko sniedz, lai gatavotos kādam no šā punkta "a" vai "b" apakšpunktā minētajiem procesiem, vai ko sniedz par gadījumiem, kam ir drošas pazīmes un liela varbūtība, ka tie varētu tikt izskatīti kādā no šā punkta "a" vai "b" apakšpunktā minētajiem procesiem;".
2. 5. pantā:
aizstāt 17. punktā vārdus "un Ārlietu ministrijas" ar vārdiem "Ārlietu ministrijas un Valsts kancelejas";
izslēgt 20. punktu;
papildināt pantu ar 23. punktu šādā redakcijā:
· 
· "23) vērtētāju sniegtajiem pakalpojumiem, kurus iepērk Latvijas Banka, ja ārējos normatīvajos aktos noteikta vērtētāja iesaiste noregulējuma instrumentu piemērošanas vai attiecīgo kapitāla instrumentu un atbilstīgo saistību norakstīšanas, konvertēšanas tiesību īstenošanas vai garantētās atlīdzības izmaksu jomā."
3. 9. pantā:
papildināt pantu ar 7.1 daļu šādā redakcijā:
· 
· "(71) Iepirkuma komisija izvēlas to šā panta septītās daļas kārtībā noteikto saimnieciski visizdevīgāko piedāvājumu, kuru iesniedzis pretendents, kam pašam vai visiem tā dalībniekiem vai biedriem, ja pretendents ir personu apvienība vai personālsabiedrība, ir piešķirts Valsts ieņēmumu dienesta noteiktais nodokļu maksātāju reitinga kopējais "A" klases novērtējums. Šo nosacījumu nepiemēro, ja:
· 1) iepirkuma komisijai šajā daļā noteiktajā kārtībā būtu jāizvēlas piedāvājums, kura cena par 15 % vai vairāk pārsniegtu sākotnēji šā panta septītās daļas kārtībā noteiktā saimnieciski visizdevīgākā piedāvājuma cenu;
· 2) šajā daļā noteiktajā kārtībā būtu izvērtējams piedāvājums, kuru iesniedzis pretendents, kam nav piešķirts Valsts ieņēmumu dienesta noteiktais nodokļu maksātāja reitinga kopējais novērtējums.";
papildināt devīto daļu pēc skaitļiem un vārdiem "42. panta ceturtās daļas 2." ar vārdu un skaitli "un 7.";
izteikt 13.1 daļas trešo teikumu šādā redakcijā:
· 
· "Ja ir pieņemts lēmums par iepirkuma izbeigšanu vai pārtraukšanu, pasūtītājs triju darbdienu laikā pēc šā lēmuma pieņemšanas, norādot lēmuma pieņemšanas datumu un pamatojumu, par to informē visus pretendentus un sniedz tiem lēmumā norādīto informāciju vai nosūta minēto lēmumu, sagatavo un publikāciju vadības sistēmā publicē informatīvu paziņojumu par līguma slēgšanas tiesību piešķiršanu, kā arī no šā paziņojuma publicēšanas dienas savā pircēja profilā nodrošina brīvu un tiešu elektronisku piekļuvi attiecīgajam lēmumam par iepirkuma izbeigšanu vai pārtraukšanu."
4. Izteikt 10. panta trešo daļu šādā redakcijā:
· 
· "(3) Pasūtītājs ir tiesīgs nepiemērot šo likumu publiskam pakalpojuma līgumam, kurš tiek slēgts par:
· 1) mācību prakses vai studiju prakses, vai darba vidē balstītu mācību nodrošināšanu, ja tā paredzamā līgumcena ir mazāka par 750 000 euro. Ja šāda publiska pakalpojuma līguma paredzamā līgumcena ir 750 000 euro vai lielāka, iepirkumam piemēro šā panta pirmajā daļā paredzēto iepirkuma veikšanas kārtību;
· 2) ārvalstu ekspertu, publiskās pārvaldes ekspertu, tiesu un prokuratūras ekspertu sniegtiem mācību pakalpojumiem, kuriem tiek piemērots CPV kods 80500000-9, ja tā paredzamā līgumcena ir mazāka par 750 000 euro. Ja šāda publiska pakalpojuma līguma paredzamā līgumcena ir 750 000 euro vai lielāka, iepirkumam piemēro šā panta pirmajā daļā paredzēto iepirkuma veikšanas kārtību."
5. Aizstāt 12. pantā skaitli un vārdus "34. panta otrajā un trešajā" ar skaitli un vārdiem "34. panta trešajā".
6. Izteikt 16. panta pirmo daļu šādā redakcijā:
· 
· "(1) Ja paredzamā iepirkuma līguma priekšmets to pieļauj, pasūtītājs ir tiesīgs rezervēt iespēju piedalīties iepirkuma procedūrās tikai tiem kandidātiem vai pretendentiem, kuri atbilst vismaz vienai no šādām prasībām:
· 1) vismaz 30 procenti no kandidātu vai pretendentu vidējā nodarbināto darbinieku skaita gadā ir personas ar invaliditāti;
· 2) kandidātiem vai pretendentiem ir sociālā uzņēmuma statuss, un to sociālais mērķis ir sociālās atstumtības riskam pakļauto iedzīvotāju grupu nodarbinātība."
7. Papildināt 24. pantu ar ceturto daļu šādā redakcijā:
· 
· "(4) Lai pārbaudītu, vai iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas locekļi, iepirkuma komisijas sekretārs un eksperti nepārstāv kandidātu vai pretendentu intereses vai nav saistīti ar tiem šā likuma 25. panta pirmās daļas izpratnē, pasūtītājs ir tiesīgs iegūt un apstrādāt fizisko personu datus – identificējošo informāciju, kontaktinformāciju, informāciju par darba vietām, radiniekiem un arī citus fizisko personu datus, kuri nepieciešami minēto pārbaužu veikšanai, šā likuma 25. panta pirmajā daļā noteiktajā apjomā."
8. Papildināt 25. panta pirmās daļas 2. punktu pēc vārda "laulātais" ar vārdiem un skaitļiem "vai persona, par kuru ar kādu no attiecīgajām kandidāta, pretendenta vai apakšuzņēmēja saistītajām personām Fizisko personu reģistrā ir iekļautas Fizisko personu reģistra likuma 11. panta pirmās daļas 36. punktā noteiktās ziņas".
9. Svītrot 37. panta ceturtajā daļā vārdus "faksu" un "elektroniskajam pastam".
10. Svītrot 38. panta pirmajā daļā vārdu "faksu".
11. 42. pantā:
papildināt ceturto daļu ar 7. punktu šādā redakcijā:
· 
· "7) šā panta otrās daļas 2. punktā minētajā gadījumā, ja pārbaudes veikšanas dienā pārbaudāmajai personai ir spēkā esošs Valsts ieņēmumu dienesta noteiktais nodokļu maksātāju reitinga kopējais "A" klases novērtējums. Ja kandidātam vai pretendentam ir spēkā esošs Valsts ieņēmumu dienesta noteiktais nodokļu maksātāju reitinga kopējais "A" klases novērtējums, šā panta otrās daļas 2. punktā noteikto kandidātu un pretendentu izslēgšanas iemeslu neattiecina uz šā panta trešās daļas 4. un 5. punktā minētajām personām.";
aizstāt piektās daļas 1. punkta "c" apakšpunktā vārdus "publiskās nodokļu parādnieku datubāzes" ar vārdiem "informācijas sistēmu".
12. Aizstāt 43. panta sestajā daļā skaitli un vārdus "10 darbadienu laikā pēc pieprasījuma nosūtīšanas dienas" ar vārdiem "šā panta pirmajā daļā noteiktajā termiņā".
13. Izteikt 51. panta septīto daļu šādā redakcijā:
· 
· "(7) Ja vismaz divu prasībām atbilstošu piedāvājumu novērtējums ir vienāds, pasūtītājs izvēlas piedāvājumu un pieņem lēmumu par iepirkuma līguma slēgšanas tiesību piešķiršanu, pamatojoties uz vienu vai vairākiem kritērijiem, kas atbilst šā panta nosacījumiem, tostarp tādiem, kas ir saistīti ar sociālajiem, vides vai inovāciju aspektiem."
14. Svītrot 60. panta septītās daļas 1. punktā vārdus "elektroniskajam pastam" un "pa faksu".
15. 66. pantā:
papildināt pirmo daļu ar 5.1 apakšpunktu šādā redakcijā:
· 
· "51) nodrošināt ar publiskajiem iepirkumiem saistīto datu uzkrāšanu, apkopošanu un pieejamību;";
izteikt otrās daļas 1. punktu šādā redakcijā:
· 
· "1) pieprasīt un bez maksas saņemt pilnu informāciju par jebkuru iepirkumu un noslēgto līgumu, kā arī pieprasīt un saņemt tiešu pieeju elektroniskās informācijas sistēmās, kuras paredzētas piedāvājumu un pieteikumu saņemšanai, uzkrātajai informācijai par iepirkumiem, iepirkumu procedūrām, iesniegtajiem pieteikumiem, piedāvājumiem, kā arī elektronisko izziņu datiem;".
16. 68. pantā:
svītrot otrās daļas 1. punktā vārdus "elektroniskajam pastam" un "vai pa faksu"; 
svītrot ceturtās daļas ievaddaļā vārdu "faksu";
svītrot ceturtās daļas 1. punktā vārdus "pa faksu vai" un "elektroniskajam pastam";
aizstāt sestajā daļā vārdus "norādīto faksa numuru vai elektroniskā pasta adresi" ar vārdiem "oficiālo elektronisko adresi".
17. Svītrot 71. panta piektās daļas trešo teikumu.
18. Izteikt XII nodaļas nosaukumu šādā redakcijā:
· 
· "XII nodaļa

· Administratīvā sadarbība".
19. Izslēgt 77. pantu.
20. Papildināt 85. panta otro daļu pēc vārdiem "soda vienībām" ar vārdiem "nosakot tiesību izmantošanas aizliegumu – aizliegumu uz laiku no viena mēneša līdz diviem gadiem ieņemt amatus, kuru pienākumos ietilpst lēmumu pieņemšana publisko iepirkumu un publiskās un privātās partnerības jomā vai iepirkuma līgumu, vispārīgo vienošanos, partnerības iepirkuma līgumu vai koncesijas līgumu noslēgšana, vai bez tā".
21. Izslēgt 88. panta piekto daļu.

